На основу члана 56. Статута Града Ниша („Службени лист Града Ниша“ број 88/2008), члана 72. Пословника о раду Градског већа Града Ниша („Службени лист Града Ниша“ број 1/2013) и члана 12. Правилника о поступку припреме, израде и доставе материјала („Службени лист Града Ниша“ број 125/2008),

Градско веће Града Ниша, на седници од 07.05.2015. године, доноси

Р Е Ш Е Њ Е

I Утврђује се Предлог одлуке о давању сагласности на прикључење на јавни водовод Града Ниша и водоснабдевање насељених места Кнежице, Перутине, Ћурлине и Белотинца, и реконструкцију и изградњу дела регионалног водоводног система Пуста река и конекције са водосистемом (НИВОС).

II Предлог одлуке о давању сагласности на прикључење на јавни водовод Града Ниша и водоснабдевање насељених места Кнежице, Перутине, Ћурлине и Белотинца, и реконструкцију и изградњу дела регионалног водоводног система Пуста река и конекције са водосистемом НИВОС доставља се председнику Скупштине Града Ниша ради увршћивања у дневни ред седнице Скупштине Града.

III За представника предлагача по овом предлогу на седници Скупштине Града Ниша одређује се Бојан Аврамовић, директор Регионалне развојне агенције „Југ“.

Број: 643-12/2015-03

Датум: 07.05.2015. године

**ГРАДСКО ВЕЋЕ ГРАДА НИША**

**Председник**

**Проф. др Зоран Перишић**